LIG & SEKERHEID is die afdeling van ons webwerf waar jy videos vir geestelike en emosionele groei, ouerskap, lewensvraagstukke en jou daaglikse lewe as dissipel van Jesus Christus kry. Hier vind jy ook inligting aangaande sake wat dikwels versluier gehou word. Mag jy sommige van die videos hier voos kyk... en vind wat jy soek.
Maar vandag moet jy ook goed doen deur uit die alleenplek van eensame worsteling met jouself te stap en iemand— jou huweliksmaat of ouer— net 'n drukkie te gaan gee. Gaan sê vir iemand: Ek is lief vir jou.
1. Dink hoe jy liefde kan doen. Gaan maak vir iemand tee. Gaan pluk vir haar 'n takkie roosmaryn. Gaan masseer sy/haar stywe skouers, daar waar hy/sy voor die rekenaar sit en werk. Gaan stryk 'n paar goed vir hom/haar. Gaan skop 'n bal saam met jou kinders. Gaan tel 'n kindjie op jou skoot.
2.Goddank vir musiek! Vir alles wat waar en edel en lieflik en skoon en helder is. Vandag kan jy, gratis en rustig, in 'n wêreld van konsertsaalmusiek ingaan. Jy kan in 'n musiekkonservatorium ingaan, waar jy klas in musiek kan loop, klassieke musiek kan luister, kunstenaars operamusiek kan hoor en sien sing, kennis kan indrink, verryk kan word en die heling van musiek wat God vir die mens gegee het, kan ervaar. Dit is alles gratis. Hier is 'n internet-radiostasie waarop jy kan inskakel vir plafonlose luistergenot, vir baie-baie keuses. http://www.accuradio.com/
4. Gaan praat met die HERE. Doen dit vandag op 'n ander plek as gewoonlik, sodat die ervaring nuut en anders kan voel, soos 'n spesiale afspraak met jou Geneesheer. Want dit is. Sê alles vir Hom. Hy sal help.